שגיאות פרמטריות בתבנית:מקורות   
פרמטרי חובה [ נושא ] חסרים 



|  |
| --- |
| **ערך ללא מקורות** |
| בערך זה אין מקורות ביבליוגרפיים כלל, לא ברור על מה מסתמך הכתוב וייתכן שמדובר במחקר מקורי. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

**מנאסלו** הוא ההר השמיני בגובהו בעולם בגובה 8,163 מטרים (26,781 רגל) מעל פני הים. הוא נמצא בהימלאיה הנפאלית, בחלק המערבי-מרכזי של נפאל. פירוש השם מנאסלו הוא "הר הנשמות" והוא נגזר מהמילה מנסה בסנסקריט, שמשמעותה "אינטלקט" או "נשמה". ההעפלה הראשונה לפסגת ההר התרחשה ב-9 במאי 1956 על ידי משלחת יפנית.

 פסגת מנאסלו
פסגת המנאסלו היא הפסגה הגבוהה ביותר במחוז גורקה והיא שוכנת כ64 קילומטרים (40 מיל) מזרחית לאנפורנה. מנאסלו מאופיין ברכסים ארוכים וקרחונים המאפשרים גישה ממגוון מסלולים המגיעים לשיא בפסגה התלולה המתנשאת לגובה רב מעל שאר האזור.

בסביבת המנאסלו ניתן למצוא מגוון אפשרויות לטרקים. מסלול פופולרי הוא מסלול סובב מנאסלו. אורכו כ-177 קילומטרים (110 מיל). ממשלת נפאל התירה לטייל באזור זה רק בשנת 1991.

נכון למאי 2008, בוצעו 297 ההעפלות ונהרגו 53 בני אדם.

כללי
----

פסגת המנאסלו, הממוקמת ברכס ההימלאיה הצפוני במחוז גורקה של נפאל, היא פסגה תלולה ומשוננת. שלושת צידי ההר מוקפים באזורי טרסות למטרות חקלאיות ומאוכלסים בדלילות בבני אדם.

מלבד טיפוס לפסגה, האזור ידוע בזכות טרק סובב מנאסלו.

סביבת המנאסלו הוכרזה כאזור מוגן בדצמבר 1998 במסגרת חוק שימור הגנים הלאומיים וחיות הבר. שטח השמורה הוא 1,663 קילומטרים רבועים (642 מילים רבועים) ומנוהל על ידי הקרן הלאומית לשימור הטבע של נפאל.

גאוגרפיה
--------

 מנאסלו ממחנה הבסיס
 רכס המנאסלו
שמורת הטבע של מאנסלו מכילה מגוון נופים מגבעות סוב-טרופיות ועד לשטחי מרעה וצחיחים הגובלים בטיבט.

אזור המאנסלו מכסה מספר אזורי אקלים:

* האזור הטרופי והסוב-טרופי, שגובהו נע בין 1,000–2,000 מטרים (3,300–6,600 רגל).
* האזור הממוזג בגובה 2,000–3,000 מטרים (6,600–9,800 רגל).
* האזור תת-אלפיני בגובה 3,000–4,000 מטרים (9,800–13,100 רגל).
* האזור האלפיני, בגובה 4,000–5,000 מטרים (13,000–16,000 רגל) ) כרי דשא;
* האזור הארקטי ששוכן מעל 4,500 מטרים (14,800 רגל).

 נוף הבוקר של מנאסלו מכפר סאמאגואן
כינוי של ההר בשפה הטיבטית נגזר מהמילה הטיבטית לאזור שטוח.

ההר בעל מבנה של רכסים ארוכים ועמקים מלאי קרחונים, דבר זה מאפשר מספר מסלולים לעבר פסגת ההר.

### אקלים

ההר מושלג באופן קבוע מעל גובה של 5,000 מטרים (16,000 רגל). המשקעים באזור הם שלג וגשם וכמות המשקעים השנתית הממוצעת היא כ1,900 מילימטרים (75 אינץ'), בעיקר בתקופת המונסון, הנמשכת מיוני עד ספטמבר. הטמפרטורות באזור משתנות בהתאם לאזור האקלים כאשר באזור הארקטי הטמפרטורות יורדות הרבה מתחת ל-0 מעלות צלזיוס.

#### פסגות עיקריות

פסגות מרכזיות נוספות באזור:

* הימלצ'ולי ( 7,893 מ')
* נגאדי צ'ולי ( 7,871 מ')
* שרינגי ( 7,187 מ')
* לאנגפו ( 6,668)
* סאולה ( 6,235)

היסטוריית טיפוס
---------------

ב-9 במאי 1956, טושיו אימנישי (יפן) וג'יאלטסן נורבו (שרפה) העפילו לראשונה לפסגת המנאסלו.

### סכנות

עונת האביב או "טרום המונסון" היא העונה הפחות מסוכנת מבחינת מזג אוויר.

לפי סטטיסטיקת ההרוגים, מנאסלו הוא אחד מההרים מעל 8000 מטר המסוכנים ביותר לטיפוס.

נכון למאי 2008, מספר ההעפלות עומד על 297 ומספר ההרוגים עומד על 53.

נתון זה הופך את ההר ל"פסגה הרביעית המסוכנת ביותר מעל 8000 מ', מאחורי אנאפורנה, ננגה פרבט, ו-K2."

#### מפולות שלגים

* ספטמבר 2012 : תשעה בני אדם נהרגו וכמה נוספים הוגדרו כנעדרים.
* 26 בספטמבר 2022: הילרי נלסון (בת 49), מטפסת הרים אמריקאית, ובן זוגה ג'ים מוריסון מתו במפולת שלגים בזמן שניסו לגלוש במדרונות ההר.
* 4 באוקטובר 2022: אזרח נפאלי מת וארבעה הוגדרו כנעדרים.

קישורים חיצוניים
----------------

ויקישיתוף מדיה וקבצים בנושא **מנאסלו** בוויקישיתוף
* מנאסלו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534350505171
* GND: 4100080-8
* LCCN: sh88001519
* NDL: 00629283
* NKC: xx0121421
* VIAF: 316599186
* WorldCat: viaf-252386711

 |